**Seksjon for habilitering av barn og unge - Kristiansund**

**Seksjon for habilitering av barn og unge ved Kristiansund sjukehus er eit av Helse Møre og Romsdal HF sine to habiliteringstilbod for personar mellom 0-18 år. Habilitering er målrettet arbeid for å bygge opp og støtte funksjoner, samspill, livskvalitet og deltakelse hos barn som er født med funksjonshemning, eller som får det før fylte 18 år og andre barn og unge med behov for tverrfaglig habiliteringstjeneste.**

Habilitering kjennetegnes av at flere samarbeider om å gi nødvendig bistand til barnets/ungdommens egen aktivitet for å oppnå best mulig funksjons- og mestringsevne, selvstendighet og deltakelse sosialt og i samfunnet.

Det daglige ansvaret for habilitering er det kommunene som har. Barnehabiliteringstjenesten er en del av spesialisthelsetjenesten og skal bistå barnet, familien og kommunen.

* Habiliteringsarbeid baseres på at flere fagpersoner arbeider sammen. I tjenesten arbeider ergoterapeuter, fysioterapeut, lege, pedagoger, psykolog og vernepleiere. Hvilke fagpersoner dere møter er avhengig av hva dere trenger hjelp til. Alle våre fagpersoner har kunnskap om og erfaring med habilitering av barn.

Alle som er i kontakt med oss får en egen kontaktperson ved tjenesten.

**Hva kan vi hjelpe deg med?**Dette er de tre viktigste arbeidsområdene for tjenesten:

* + Utredning av barn og ungdom i aldersgruppen 0-18 år i forhold til aktuelle problemstillinger
	+ Veiledning og råd i forhold til tiltak rundt barnet/ungdommen
	+ Kurs for foreldre og fagpersoner i kommunene
	Barnehabiliteringstjenesten styres av «Forskrift for habilitering og rehabilitering»

**Hvordan arbeider vi?**
Tjenesten har flere arbeidsformer.

* + Dere kan bli innkalt poliklinisk til sykehuset.
	+ Vi kan reise ut der barnet er. Hjemme, barnehage, skole.
	+ Vi kan legge barnet inn på barnesengeposten til observasjonsopphold.
	+ Hvilken arbeidsform som velges er avhengig av hva som skal gjøres.

**Samarbeid med andre instanser.**

I habiliteringsarbeid er vi avhengig av å samarbeide med flere andre instanser som:

- Interesseorganisasjoner for barn med ulike funksjonshemninger og deres foreldre
- Kommunale tjenester (for eksempel PPT, barnehage, skole, helsetjenester, sosialtjenester)
- Andre tjenester for barn i helseforetaket (fødeavdelinger, barne og ungdomspsykiatri, barnepoliklinikker, sengepost)
- Andre sykehus (for eksempel St. Olavs Hospital, Ålesund sjukehus, Rikshospitalet)
- Landsdekkende kompetansesentra for barn med sjeldne diagnoser
- Spesialpedagogiske kompetansesentra
- Hjelpemiddelsentralen
- Voksenhabiliteringen

**Her finner du informasjon om adresser, telefon og henvisning.**

**Postadresse:**
Helse Møre og Romsdal
Kristiansund sjukehus
Herman Døhlensv. 1
6504 Kristiansund

**Besøksadresse:**
Sykehusgt. 2
6504 Kristiansund

**Telefon:** 71 12 16 00, **Faks:** 71 12 16 01

**E-post:** hab.krsund@helse-mr.no (Obs: Ikke send pasientopplysinger på mail)

**Seksjonsleder:** Eva Løkvik